ดำรง พุฒตาล

ดำรง  พุฒตาล (เกิด 31 พฤษภาคม พ.ศ. 2487) เป็นบุคคลในแวดวงโทรทัศน์และสื่อมวลชนชาวไทย โดยเริ่มงานในแวดวงนี้มาตั้งแต่ปี พ.ศ. 2510 และอดีตสมาชิกวุฒิสภา ปัจจุบันดำรงตำแหน่งที่ปรึกษาประธานรัฐสภา (กิตติมศักดิ์) (วันมูหะมัดนอร์ มะทา)

** ประวัติ**
โดยเจ้าตัวเกิดที่อำเภอพระนครศรีอยุธยา จังหวัดพระนครศรีอยุธยา ริมแม่น้ำลพบุรี และมีผู้เป็นทวดมีที่ดินอยู่ที่อำเภอวังน้อยกว่า 300 ไร่
ในวัยเด็กเจ้าตัวมักว่ายน้ำเล่นในแม่น้ำเจ้าพระยาและแม่น้ำป่าสัก รวมถึงแม่น้ำลพบุรี และชอบที่จะพูดคุยกับนักท่องเที่ยวชาวต่างชาติที่มาท่องเที่ยวยังพระนครศรีอยุธยา ด้วยการเป็นมัคคุเทศน์ท้องถิ่น และได้ฝึกฝนภาษาอังกฤษไปในตัว
ผลงานของดำรง ได้แก่ การเป็นพิธีคู่กับธรรมรัตน์ นาคสุริยะ รวมถึงการเป็นพิธีในรายการเจาะใจทางช่อง 5 อย่างยาวนานหลายปี คู่กับสัญญา คุณากร รวมถึงการเป็นผู้ผลิตนิตยสารคู่สร้างคู่สม และรายการโทรทัศน์ สู้แล้วรวย เป็นต้น
น้องชายของเจ้าตัว คือ มาโนช พุฒตาล นักดนตรีและนักวิจารณ์เพลง
ปัจจุบัน เจ้าตัวพักอาศัยอยู่ในบ้านพักที่ใช้ชื่อว่า บ้านเวียงเหล็ก ริมถนนอู่ทอง ติดกับแม่น้ำเจ้าพระยา ในจังหวัดพระนครศรีอยุธยา โดยอยู่ตรงข้ามกับวัดพุทไธศวรรย์ และห่างจากสถานที่เจ้าตัวเกิดไม่เกิน 2 กิโลเมตร

**การศึกษา**
 ระดับประถมศึกษา จากโรงเรียนประชาบาลลุมพลี (มัสยิดนูรุลยะมาล)- ระดับชั้นมัธยมศึกษาปีที่ 6 จากโรงเรียนสุนทรวิทยา- ระดับประกาศนียบัตรการศึกษาชั้นต้น (ปกศ. ต้น) จากโรงเรียนฝึกหัดครูพระนครศรีอยุธยา (ปัจจุบันคือ คณะครุศาสตร์ มหาวิทยาลัยราชภัฏพระนครศรีอยุธยา)- ระดับประกาศนียบัตรการศึกษาชั้นสูง (ปกศ. สูง) จากวิทยาลัยครูบ้านสมเด็จเจ้าพระยา (ปัจจุบันคือ คณะครุศาสตร์ มหาวิทยาลัยราชภัฏบ้านสมเด็จเจ้าพระยา- ระดับปริญญาตรี การศึกษาบัณฑิต วิทยาลัยวิชาการศึกษา (ปัจจุบันคือ คณะศึกษาศาสตร์ มหาวิทยาลัยศรีนครินทรวิโรฒ (ประสานมิตร))- ระดับปริญญาโท รัฐศาสตร์มหาบัณฑิต สาขาวิชารัฐศาสตร์ มหาวิทยาลัยสุโขทัยธรรมาธิราช - ปริญญาเอกดุษฎีบัณฑิตจาก 3 สถาบัน คือ 
# ปริญญาศิลปศาสตร์ดุษฎีบัณฑิตกิตติมศักดิ์ สาขานิเทศศาสตร์ จากมหาวิทยาลัยราชภัฏพระนครศรีอยุธยา  ปี 2532
# ปริญญาศิลปศาสตร์ดุษฎีบัณฑิตกิตติมศักดิ์ สาขาการท่องเที่ยว จากมหาวิทยาลัยเทคโนโลยีราชมงคลกรุงเทพ ปี 2553
# ปริญญาศิลปศาสตร์ดุษฎีบัณฑิตกิตติมศักดิ์ สาขานิเทศศาสตร์ จากมหาวิทยาลัยราชภัฏลำปาง ปี 2558

**ผลงานแสดงภาพยนตร์**
 ดรุณีผีสิง (2516)- เท่งป๊ะต๊ะติ๊งโหน่ง (2521)- สุริโยไท (2544)

**การงาน**
 อดีตสมาชิกวุฒิสภา (แต่งตั้ง) 4 ปี- อดีตสมาชิกวุฒิสภา (เลือกตั้ง—กรุงเทพมหานคร) 6 ปี- ผู้ผลิต พิธีกร และผู้ดำเนินรายการโทรทัศน์ตั้งแต่ ปี 2510- ประธานและผู้ก่อตั้งมูลนิธิเมาไม่ขับ- ประธานมูลนิธิดำรงพุฒตาล (อนุรักษ์ภาษาไทยและวัฒนธรรมไทย)- กรรมการส่งเสริมคุณธรรมแห่งชาติ- กรรมการมูลนิธิรามาธิบดี ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี- กรรมการผู้ทรงคุณวุฒิ สภามหาวิทยาลัยราชภัฏกาญจนบุรี, มหาวิทยาลัยราชภัฏยะลา และ มหาวิทยาลัยราชภัฏพระนครศรีอยุธยา- ผู้ก่อตั้งและเจ้าของนิตยสาร คู่สร้างคู่สม- วิทยากรบรรยายในหัวข้อที่มีประสบการณ์ให้กับสถาบันการศึกษาและองค์กรหรือหน่วยงานต่าง ๆ ทั้งของรัฐและเอกชน- ที่ปรึกษาประธานรัฐสภา (กิตติมศักดิ์) (นาย วันมูหะมัดนอร์ มะทา)

**เกียรติคุณ**
 รางวัลนาฏราช ครั้งที่ 13  รางวัลเกียรติยศทางด้านวิทยุ- รางวัลนาฏราช ครั้งที่ 14  รางวัลเกียรติยศทางด้านโทรทัศน์

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 ประวัติ ดำรง พุฒตาล หนังสือพิมพ์ไทยรัฐ
หมวดหมู่:บุคคลจากอำเภอพระนครศรีอยุธยา
หมวดหมู่:ชาวไทยเชื้อสายเปอร์เซีย
หมวดหมู่:มุสลิมชาวไทย
หมวดหมู่:พิธีกรชาวไทย
หมวดหมู่:นักหนังสือพิมพ์ชาวไทย
หมวดหมู่:บรรณาธิการนิตยสาร
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักการเมืองไทย
หมวดหมู่:สมาชิกวุฒิสภากรุงเทพมหานคร
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากโรงเรียนอยุธยาวิทยาลัย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากมหาวิทยาลัยราชภัฏกาญจนบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.